open-index/open-wikipedia-markdown huggingface dataset:
Μεγάλο Τζαμί του Παρισιού

μικρογραφία|230px|δεξιά|Άποψη του μιναρέ από την εσωτερική αυλή του συμπλέγματος.Το **Μεγάλο Τζαμί του Παρισιού**, ένα από τα μεγαλύτερα της Γαλλίας, χτισμένο στη συνοικία του Παρισιού με την ονομασία *Ζαρντέν ντε Πλαντ* (*Κήπος των Φυτών*), αποτελεί το κέντρο της παρισινής μουσουλμανικής κοινότητας.

Κατασκευασμένο στο 5ο διαμέρισμα τη δεκαετία του 1920 κατά την ισπανική και μαυριτανική τεχνοτροπία, το σύμπλεγμα αυτό κτιρίων είναι το πνευματικό κέντρο της παρισινής μουσουλμανικής κοινότητας και κατοικία του Μεγάλου Ιμάμη. Το σύμπλεγμα περιλαμβάνει θρησκευτικά, εκπαιδευτικά και εμπορικά τμήματα. Στην καρδιά του βρίσκεται το καθεαυτό τζαμί. Καθένας από τους τρούλους του τζαμιού φέρει διαφορετική διακόσμηση, ενώ ο μιναρές υψώνεται περίπου στα 33 μέτρα (100 πόδια). Στο εσωτερικό υπάρχει πλακόστρωτη αυλή με μωσαϊκά στους τοίχους και λεπτοδουλεμένα σχέδια στις καμάρες.

Παρόλο που κάποτε χρησιμοποιούταν μόνο από τους λόγιους, η θέση του ιδρύματος στην παρισινή ζωή επεκτάθηκε με τα χρόνια. Τα τουρκικά λουτρά είναι ανοιχτά τόσο στους άνδρες όσο και στις γυναίκες, αν και διαφορετικές ημέρες. Υπάρχουν επίσης αίθουσες που σερβίρουν τσάι και μαυριτανικά εδέσματα.

## Παραπομπές


## Πηγές
* Tillier, Alan (2011). *«Paris»*, Eyewitness Travel Guide, Dorling Kindersley Limited, ISBN 9781405347051.

## Εξωτερικοί σύνδεσμοι

* Επίσημος ιστότοπος 

Μεγαλο
Κατάλογος πόλεων της Ιρλανδίας

Αυτός είναι ένας κατάλογος με τις μεγαλύτερες πληθυσμιακά πόλεις της Ιρλανδίας, σύμφωνα με την απογραφή του *2011* .



## Παραπομπές


*
Ιρλανδία
Μία του δρόμου

Το **Μία του δρόμου** (γερμανικά: *Nachts auf den Straßen*) είναι γερμανική κινηματογραφική ταινία του 1952 με πρωταγωνιστές τον Χανς Άλμπερς και την Χίλντεγκαρντ Κνεφ.

## Πλοκή
Ο Χάινριχ Σλίτερ είναι ένας τίμιος φορτηγατζής στη βιοπάλη. Χρεώθηκε για να πάρει καρότσα και δυσκολεύεται να τα βγάλει πέρα. Μια νύχτα στο δρόμο σταματάει σε ένα ατύχημα και βρίσκει τον οδηγό σκοτωμένο. Ψάχνει πάνω του για τα χαρτιά και βρίσκει έναν φάκελο γεμάτο χρήματα. Ο πειρασμός τον βάζει να τα κρύψει στην τσέπη του. Αργότερα θέλει να τα παραδώσει στην αστυνομία, αλλά διστάζει όταν μαθαίνει ότι ο νεκρός είναι ένας καταζητούμενος που τόσκασε με τα λεφτά, και φοβάται μην θεωρηθεί και αυτός ύποπτος. Ο Χάινριχ την ίδια νύχτα θα γνωρίσει την Ίνγκε που κάνει οτοστόπ, και η ζωή του θα αλλάξει ριζικά. Από την μια προσποιείται ότι τα λεφτά τα κέρδισε στο λαχείο. Από την άλλη θα ερωτευτεί την Ινγκε, την οποία εκμεταλεύεται ο κακοποιός Κούρτ. Ο Κουρτ θα παρασύρει και τον Χάινριχ στην παρανομία εκβιάζοντάς τον για τα λεφτά που δεν παρέδωσε στην αστυνομία.

## Βραβεύσεις
Η Filmbewertungsstelle Wiesbaden απέδωσε στην ταινία την κατηγορία „wertvoll“ (πολύτιμο). Η ταινία πήρε μέρος στο 6ο διεθνές Φεστιβάλ κινηματογράφου στο Λοκάρνο το 1952. Ο σκηνοθέτης βραβεύτηκε το 1953 με το Γερμανικό βραβείο Κινηματογράφου (Deutscher Filmpreis). Η ταινία απέσπασε επίσης το βραβείο της καλύτερης κινηματογραφικής ταινίας της χρονιάς.

## Παραπομπές


## Εξωτερικοί σύνδεσμοι
*
* Παρουσίαση της ταινίας ''Nachts auf den Straßen'' στο filmportal.de με κριτική, φωτογραφικό υλικό και πλακάτ

Κατηγορία:Ταινίες του 1952
Κατηγορία:Γερμανικές ταινίες
Κατηγορία:Ταινίες από Δυτική Γερμανία
Κατηγορία:Γερμανόφωνες ταινίες
Κατηγορία:Ταινίες σε παραγωγή Έριχ Πόμερ
Κατηγορία:Γερμανικές ασπρόμαυρες ταινίες
Φυσικό επίπεδο

Το **φυσικό επίπεδο** ή **επίπεδο 1** είναι το πρώτο (χαμηλότερο) επίπεδο του μοντέλο OSI επτά επιπέδων για την δικτύωση υπολογιστών.

Το φυσικό επίπεδο καθορίζει τα μέσα μετάδοσης ακατέργαστων (raw) bits πληροφορίας και όχι λογικών πακέτων πάνω στο φυσικό μέσο, που συνδέει κόμβους του δικτύου. Σαν μέσα μετάδοσης χρησιμοποιούνται χάλκινα καλώδια (ομοαξονικά, ή συνεστραμμένων ζευγών, οπτικές ίνες) ή ο αέρας.

Η ακολουθία των bit μπορεί να ομαδοποιηθεί σε λέξεις κώδικα ή σύμβολα και να μετατραπεί στο φυσικό σήμα (ηλεκτρικό, οπτικό, ραδιοκύμα), το οποίο διαδίδεται πάνω στο φυσικό μέσο μετάδοσης.
 
Οι κύριες λειτουργίες του φυσικού επιπέδου είναι:

***Καθορισμός των χαρακτηριστικών του υλικού:**
**Το φυσικό επίπεδο καθορίζει  τα μηχανικά και ηλεκτρικά χαρακτηριστικά της διασύνδεσης του σταθμού εργασίας με το μέσο μετάδοσης. Έτσι καθορίζει των τύπο των συνδετήρων που χρησιμοποιούνται, το ρόλο του κάθε ακροδέκτη, τις διαστάσεις τους, τις χρησιμοποιούμενες τάσεις, τον τύπο και τα χαρακτηριστικά των καλωδίων (π.χ την χαρακτηριστική τους αντίσταση),  τους συγκεντρωτές, επαναλήπτες, κάρτες δικτύου κ.λ.π. 
***Κωδικοποίηση και σηματοδότηση**:
**Διαμόρφωση και αποδιαμόρφωση των ψηφιακών δεδομένων κατά τη μετάδοση από συσκευή σε συσκευή. Για παράδειγμα, τα ψηφιακά ηλεκτρικά σήματα μπορεί να ταξιδέψουν ως αναλογικά σε χάλκινο καλώδιο, μετά σαν φως σε μία οπτική ίνα, μετά να μεταδοθούν από ραδιοζεύξη ή δορυφορικά, να μεταδοθούν πάλι αναλογικά σε χάλκινο καλώδιο και να γίνουν ψηφιακά στον παραλήπτη.
***Εκπομπή και λήψη δεδομένων**:
**Ανίχνευση φορέα και εντοπισμός συγκρούσεων
**Αντιστάθμιση του σήματος, έτσι ώστε να εξασφαλιστούν αξιόπιστες συνδέσεις και να διευκολυνθεί η πολυπλεξία
**Συγχρονισμός των bit  σε σύγχρονες σειριακές επικοινωνίες.
**Έναρξη και τερματισμός της ηλεκτρικής σύνδεσης μιας μετάδοσης.
**Συμμετοχή σε διαδικασίες, όπου οι επικοινωνιακές συσκευές εξυπηρετούν  πολλούς χρήστες (πολυπλεξία). Επιλύονται προβλήματα προτεραιότητας πρόσβασης και ελέγχου ροής δεδομένων.
***Τοπολογία και φυσικός σχεδιασμός του δικτύου**

Ανακεφαλαιώνοντας: οι τεχνολογίες του φυσικού επιπέδου είναι αυτές που  βρίσκονται στο χαμηλότερο επίπεδο και ασχολούνται με τα πραγματικά 0 και 1 που αποστέλλονται στο δίκτυο. Για παράδειγμα όταν εξετάζουμε συσκευές διασύνδεσης στα δίκτυα υπολογιστών, οι απλούστερες από αυτές εργάζονται  στο φυσικό επίπεδο. Τέτοιες είναι οι  επαναλήπτες, οι παραδοσιακοί συγκεντρωτές, οι πομποδέκτες. Αυτές οι συσκευές δεν έχουν καμία γνώση του περιεχομένου του μηνύματος. Απλώς παίρνουν τα bit στην είσοδό τους και τα εκπέμπουν στην έξοδό τους, μετατρέποντας τα στην κατάλληλη μορφή για το μέσο μετάδοσης και εκτελώντας την κατάλληλη κωδικοποίηση, όπου αυτό είναι απαραίτητο.
Αντίθετα συσκευές που εργάζονται σε υψηλότερα επίπεδα του μοντέλου OSI, όπως π.χ οι δρομολογητές, οι μεταγωγείς κ.α. δεν αντιμετωπίζουν τα δεδομένα που λαμβάνουν  σαν απλούς παλμούς φωτός ή τάσεις που αντιπροσωπεύουν 0 ή 1. 

Παραδείγματα πρωτοκόλλων που χρησιμοποιούν φυσικά επίπεδα:

*Οι γραμμές DSL
*Οι γραμμές ISDN
*Το Bluetooth
* Ο Δίαυλος CAN
*Το Ethernet
*Το RS232

Κατηγορία:Δίκτυα υπολογιστών
Τυφώνας Φραν

Ο **Τυφώνας Φραν** (Fran) ήταν ο πέμπτος τυφώνας της περιόδου των τυφώνων του Ατλαντικού του 1996. Οι ισχυρότεροι άνεμοι ήταν 54,16 μέτρα το δευτερόλεπτο (195 km/h, 120 μίλια/ώρα) κάνοντάς τον τυφώνα τρίτης κατηγορίας. Προκάλεσε ζημιές 3,2 δις δολλαρίων στη Νότια Καρολίνα, στη Βόρεια Καρολίνα, στη Βιργινία, στη Δυτική Βιργινία, στο Μέριλαντ, στην Πενσυλβάνια, στο Οχάιο και στο Τορόντο.

## Ζημιές
Ο τυφώνας Φραν προκάλεσε ζημιές 3,2 δις δολλαρίων με 27 νεκρούς. Η μεγαλύτερη ζημιά του Φραν έγινε στη Βόρεια Καρολίνα, όπου σκότωσε 14 ανθρώπους και προκάλεσε ζημιές 2,4 δις δολλαρίων. Στη Νότια Καρολίνα ο Φραν με ταχύτητα 17,7 με 34,54 m/s προκάλεσε ζημιές 48,5 εκατ. δολλαρίων, με 2 νεκρούς. Στη Φλόριντα ο Φραν δεν προκάλεσε ζημιές. Η ζημιές στη Βιργινία ήταν 350 εκ. $ με 5 νεκρούς, στη Δυτική Βιρτζίνια 40 εκ. $ με 2 νεκρούς, στο Οχάιο 40 εκ. με κανέναν νεκρό, στην Πενσυλβάνια 80 εκ. με 4 νεκρούς και στο Μέριλαντ 100 εκ. με κανέναν νεκρό. 
250px|right|thumb|Κατεστραμένο σπίτι στη Βόρεια Καρολίνα

Φραν
Κατηγορία:1996
Εκκλησία της Αλβανίας

Ως **Εκκλησία της Αλβανίας** μπορεί να αναφέρεται:

* Η Ορθόδοξη Αυτοκέφαλη Εκκλησία της Αλβανίας
* Η Ρωμαιοκαθολική Εκκλησία της Αλβανίας
Πέστροφα

Η **κοινή πέστροφα** ή απλούστερα **πέστροφα** (*Salmo trutta*) είναι ψάρι των γλυκών νερών που ανήκει στην οικογένεια των Σολομονίδων. Περιλαμβάνει τόσο πληθυσμούς που ζουν αποκλειστικά στα γλυκά ύδατα (*[[Καφετιά πέστροφα|S. t. morpha fario]]* και *S. t. morpha lacustris*), καθώς και πληθυσμούς που ζουν στην θάλασσα (θαλασσοπέστροφες) και στη συνέχεια ανεβαίνουν πίσω στα ποτάμια.

## Περιγραφή
Η πέστροφα είναι ένα ψάρι μεσαίου μεγέθους, με μήκος περίπου 70 εκατοστά και βάρος ένα κιλό. Το μέγιστο καταγεγραμμένο μήκος είναι 140 εκατοστά και το μέγιστο βάρος 50 κιλά. Μπορούν να ζήσουν μέχρι 38 χρόνια. Έχουν λεπτό σώμα, μερικές φορές με οβάλ προφίλ, ανάλογα με το περιβάλλον στο οποίο ζουν. Τα λέπια τους είναι μικρά. Έχουν δυο ραχιαία πτερύγια, ένα λιπώδες και σχετικά μικρό τοποθετημένο πολύ πίσω. Το ουραίο πτερύγιο είναι δίλοβο, με την πίσω άκρη μερικές φορές ίσια, ενώ άλλες φορές οι λοβοί είναι σχεδόν συμμετρικοί και τονισμένοι. Το χρώμα τους διαφέρει ανάλογα με τις περιβαλλοντολογικές συνθήκες. Γενικά, έχουν ράχη γκριζογάλανη ή καστανή ανοιχτή και λαμπερά ασημί πλευρά, που μερικές φορές τείνουν στο χρυσαφί ή στο κοκκινωπό. Έχουν μαύρα στίγματα στη ράχη και κόκκινα-πορτοκαλί στα πλευρά, τα οποία περικλείονται από μια αχνή άλω. Τα στίγματα είναι πιο έντονα στις πέστροφες που ζουν στα βαθειά νερά. Το στόμα τους είναι μεγάλο και εκτείνεται πίσω από τα μάτια.

## Βιολογία
thumb|250px|left|Πέστροφα κολυμπάει μέσα σε ρυάκι.
Η πέστροφα θεωρείται αυτόχθονο είδος της Ευρώπης και της Ασίας, αλλά έχει εισαχθεί ευρύτατα σε άλλες περιοχές σε βαθμό που να χαρακτηρίζεται παράσιτο. Το φυσικό της περιβάλλον είναι ρυάκια, ποταμοί, λάκκοι με νερό και λίμνες. Τα νερά που προτιμούν είναι τα κρύα και με πλούσιο οξυγόνο και θεωρούνται παμφάγες. Οι θαλασσοπέστροφες περνούν από ένα μέχρι πέντε χρόνια σε γλυκά νερά και από μισό χρόνο μέχρι πέντε χρόνια σε θαλασσινό. 

Η διατροφή τους διαφέρει ανάλογα με το στάδιο ανάπτυξης στο οποίο βρίσκονται. Στο στάδιο του γόνου και μέχρι να αποκτήσουν μήκος 5-6 εκατοστά τρέφονται σχεδόν αποκλειστικά με ζωοπλαγκτόν. Μέχρι να φτάσουν τα 12-15 εκατοστά τρέφονται με νύμφες και έντομα που πέφτουν στο νερό. Όταν ξεπεράσουν αυτό το μέγεθος τρέφονται με κάμπιες, μικρά οστρακόδερμα, ακόμη και γόνους του ίδιου τους του είδους. Οι μεγαλύτερες πέστροφες είναι ενεργοί κυνηγοί και τρέφονται με μικρότερα ψάρια, ενώ όσο μεγαλύτερες γίνονται οι πέστροφες τόσο μεγαλύτερο μέρος της διατροφής τους είναι τα άλλα ψάρια.

## Παραπομπές


## Πηγές
* Πέστροφα, Salmo trutta Δήμος Κόνιτσας

Κατηγορία:Σολομόμορφα
Κατηγορία:Ψάρια γλυκών υδάτων
Δισκογραφία της Καλομοίρας

Η Ελληνοαμερικανίδα τραγουδίστρια Καλομοίρα έχει κυκλοφορήσει συνολικά τέσσερα studio albums, όπου το ένα από αυτά έχει γίνει χρυσό σε Ελλάδα και Κύπρο, τέσσερα cd singles, ενα karaoke και συνολικά 28 singles. Μετά από τη συμμετοχή της στη Eurovision Song Contest το 2008 με το τραγούδι Secret Combination, κατάφερε να γίνει γνωστή σε όλη την Ευρωπή, αλλά και σε αρκετές πολιτείες της Αμερικής και στον Καναδά.

## Albums
### Studio Albums

### Karaoke

### Singles

## Συμμετοχές
### Compilations

## Music Videos
### Video Clips

### Mad Video Music Awards

## Παραπομπές


Καλομοιρα
Καθολική Εκκλησία στην Αλβανία

Η **Ρωμαιοκαθολική Εκκλησία της [[Αλβανία|Αλβανίας]]** αποτελεί τμήμα της παγκόσμιας Καθολικής Εκκλησίας, πνευματικός ηγέτης της οποίας είναι ο Πάπας και η κουρία της Ρώμης.

Ποσοστό περίπου 16.8%-17% επί του αλβανικού πληθυσμού είναι καθολικού θρησκεύματος — η τρίτη μεγαλύτερη θρησκευτική κοινότητα μετά το Ισλάμ και τον Ορθόδοξο Χριστιανισμό. Περισσότεροι από 10,000 Αλβανοί Καθολικοί εντοπίζονται στο Νότιο Μαυροβούνιο, υπό αλβανική διοίκηση. Η συγκεκριμένη περιοχή θεωρείται τμήμα της περιοχής της Ορεινής Μαλσίας, όπου εντοπίζονται πέντε κοινότητες Καθολικών. Η περιοχή διασπάστηκε μετά τον Β' Παγκόσμιο Πόλεμο.

Στη χώρα υπάρχουν πέντε διακονίες, στις οποίες περιλαμβάνονται και δύο αρχιδιακονίες μαζί με μια Αποστολική Διοίκηση που καλύπτει το νότιο τμήμα της Αλβανίας.

Επί τέσσερεις αιώνες, οι **Αλβανοί Καθολικοί** υπερασπίστηκαν την πίστη τους με την βοήθεια:

*Των Φραγκισκανών ιεραποστόλων, κυρίως από τα μέσα του 17ου αιώνα, όταν ξεκίνησαν οι θρησκευτικές διώξεις από τον Οθωμανικό ζυγό, προκαλώντας κινητοποιήσεις στα χωριά της Αλβανίας, κυρίως εντός του ελληνικού πληθυσμού.

*Του Κολλεγίου της Προπαγάνδας στην Ρώμη, το οποίο δραστηριοποιήθηκε έντονα στην θρησκευτική και πνευματική υποστήριξη των Αλβανών Καθολικών. Στη διάρκεια του 17ου και του 18ου αιώνα, πιο συγκεκριμένα, εκπαίδευε νέους κληρικούς, ώστε αυτοί να υπηρετήσουν σε αποστολές στην Αλβανία, συμβάλλοντας στην βοήθεια του τοπικού πληθυσμού, αλλά και στην χρήση των εκκλησιών.

*Της Αυστριακής Κυβέρνησης, η οποία χορηγούσε, περίπου, πέντε χιλιάδες δολλάρια ετησίως για τις αλβανικές ιεραποστολές, στα πλαίσια του ρόλου της ως Προστάτιδας Δύναμης των Χριστιανικών Κοινοτήτων υπό Τουρκικό ζυγό. Σχετικά με το ενδιαφέρον της Αυστρίας για την Αλβανία, αξίζει να αναφερθεί πως ήταν ο Αυστριακός πρέσβης αυτός που πέτυχε να εξασφαλίσει από τον Σουλτάνο το *Berat*, ή δημόσιο έγγραφο διορισμού, για τους Καθολικούς επισκόπους της Αλβανίας.

Η εκκλησιαστική νομοθεσία των Αλβανών μεταρρυθμίστηκε από τον Πάπα Κλήμη ΙΑ΄, ο οποίος πραγματοποίησε εκκλησιαστική επίσκεψη (1763) στην Αρχιεπισκοπή του Αντιβάρι, με το τέλος της οποίας διεξήχθη εθνική σύνοδος. Οι αποφάσεις της τυπώθηκαν από την Προπαγάνδα (1705), και ανανεώθηκαν το 1803. Το 1872, ο Πίος Θ΄ συγκάλεσε μία δεύτερη εθνική σύνοδο, η οποία έλαβε χώρα στο Σκουτάρι, με θέμα την βελτίωση της λαϊκής και εκκλησιαστικής ζωής.

## Παραπομπές
Σολομός του Ατλαντικού

Ο **σολομός του Ατλαντικού** ή απλά *σολομός* (*Salmo salar*), είναι ένα ψάρι μετρίου μεγέθος που ανήκει στην οικογένεια των σολομονίδων. Το ψάρι απαντάται σε κρύα νερά στον βόρειο Ατλαντικό και σε ποταμούς που εκβάλλουν σε αυτόν, ενώ έχει εισαχθεί και στον βόρειο Ειρηνικό. Ο σολομός εκτρέφεται σε ιχθυοκαλλιέργειες, με κύριες χώρες παραγωγής τη Νορβηγία, τον Καναδά και τη Χιλή.

## Περιγραφή
Είναι ένα μεγάλο είδος της οικογένειας των σολομοειδών, με μέγιστο μήκος 1,5 μέτρο και μέγιστο βάρος 47 κιλά. Το μέσο μήκος του είναι 40 εκατοστά. Έχει επίμηκες σώμα. Τα σαγόνια φτάνουν μέχρι κάτω από το μάτι. Πριν την αναπαραγωγή το σαγόνι γίνεται έντονα αγκιστρωτό. Η ράχη του έχει καφέ ή πράσινο/μπλε χρώμα, τα πλευρά είναι ασημί και η κοιλιά είναι λευκή. Πάνω από την πλευρική γραμμή στα πλευρά υπάρχουν στίγματα με σχήμα Χ. Όταν οι σολομοί βρίσκονται στο γλυκό νερό τα πλευρά τους είναι πρασινωπά ή καφέ, μαζί με κόκκινο ή πορτοκαλί και με μεγάλες μαύρες κηλίδες.

## Βιολογία
Οι σολομοί ζουν σε κρύα νερά, με θερμοκρασία από 2 μέχρι 9 βαθμούς Κελσίου. Τα ψάρια γεννιούνται σε γλυκά νερά και παραμένουν σε αυτά για 2 με 5 χρόνια, και στη συνέχεια μετακινούνται στον ωκεανό, όπου ζουν για άλλα πέντε χρόνια. Η διατροφή τους περιλαμβάνει ρέγγες, σαρδέλες και καλαμάρια. Μετά, όταν ενηλικιωθούν σταματούν να τρώνε και επιστρέφουν πίσω στα ρυάκια και λίμνες όπου γεννήθηκαν για να αναπαραχθούν. Το θηλυκό σκάβει με χτυπήματα της ουράς του μια τρύπα στην άμμο ή στο ψιλό χαλίκι και αποθέτει εκεί τα αυγά του. Τα αυγά στη συνέχεια γονιμοποιούνται από το αρσενικό και εν συνεχεία καλύπτονται. Τα περισσότερα ψάρια πεθαίνουν μετά την αναπαραγωγή, ενώ λίγα επιστρέφουν στον ωκεανό.

## Εκτροφή
Η εκτροφή του σολομού χρονολογείται από τον 19ο αιώνα, όταν αναπτύχθηκαν στο Ηνωμένο Βασίλειο οι τεχνικές εκκόλαψης, με στόχο, τότε, την παραγωγή νεαρών σολομών για την αναπλήρωση των αποθεμάτων των ποταμών, προς όφελος της ερασιτεχνικής αλιείας. Η εκτροφή με στόχο την εμπορεία των ενηλίκων ξεκίνησε το 1960 στη Νορβηγία με εγκατάσταση ιχθυοκλωβών στα φιορδ, προσπάθεια η οποία στέφθηκε με επιτυχία και έτσι και άλλες χώρες σε εύκρατα ύδατα, πρώτα στην Ευρώπη και μετά στον υπόλοιπο κόσμο άρχισαν να εκτρέφουν και αυτές σολομούς. Η αγορά σολομού έφτασε σε κορεσμό το 1990, με αποτέλεσμα σημαντική μείωση των τιμών και των περιθωρίων κέρδους και την αναδιάρθωση του τομέα. Η ποικιλία που εκτρέφεται είναι υβριδική, η οποία προέκυψε από διασταυρούμενες γονιμοποιήσεις της νορβηγικής ποικιλίας με διάφορες τοπικές ποικιλίες.

Όσον αφορά το 2019, η βιομηχανία εκτροφής σολομού παγκοσμίως άξιζε 17,1 δις δολλάρια ΗΠΑ, με την παραγωγή 2.615.962 τόνων σολομού.

## Παραπομπές


Κατηγορία:Σολoμόμορφα
Κατηγορία:Ψάρια γλυκών υδάτων
Κατηγορία:Ψάρια του Ατλαντικού Ωκεανού
Χίλντεγκαρντ Κνεφ

Η **Χίλντεγκαρντ Κνεφ** (*Hildegard Frieda Albertine Knef*, 28 Δεκεμβρίου 1925 - 1 Φεβρουαρίου 2002) ήταν πολυβραβευμένη Γερμανίδα ηθοποιός του κινηματογράφου και του θεάτρου, τραγουδίστρια και συγγραφέας.

## Παραπομπές


## Εξωτερικοί σύνδεσμοι
* 

Κατηγορία:Γερμανίδες τραγουδίστριες
Κατηγορία:Γερμανοί συγγραφείς
Κατηγορία:Γερμανίδες ηθοποιοί θεάτρου
Κατηγορία:Γερμανίδες ηθοποιοί κινηματογράφου
Κατηγορία:Γερμανοί αυτοβιογράφοι
Φρούριο του Ιουστινιανού

thumb|Είσοδος του φρουρίου
Το **Φρούριο του Ιουστινιανού** (αλβανικά: *Kalaja e Justinianit*) ή, όπως είναι γνωστό, **Κάστρο των Τιράνων** (Αλβανικά: *Kalaja e Tiranës*) είναι κάστρο που βρίσκεται στα Τίρανα της Αλβανίας. Η ιστορία του χρονολογείται στο 1300, περίπου, και αποτελεί τμήμα της Βυζαντινής κληρονομιάς της περιοχής. Το φρούριο ήταν το σημείο στο οποίο συναντιόνταν οι κυριότερες οδοί επικοινωνίας μεταξύ ανατολής-δύσης και βορρά-νότου, και βρισκόταν στο κέντρο της πόλης των Τιράνων. Ότι έχει απομείνει από το φρούριο, πάνω από τη γη, είναι ένα τείχος ύψους 6 μέτρων, κατάλοιπο της οθωμανικής περιόδου, το οποίο είναι καλυμμένο με βλάστηση. Οι πρόσφατα ανασκαμμένες, βάσεις του τείχους αναμένεται να αποτελέσουν τμήμα πεζοδρόμου.

## Παραπομπές


Κατηγορία:Κάστρα στην Αλβανία
Κατηγορία:Πολιτισμικά Μνημεία της Αλβανίας
Κατηγορία:Αξιοθέατα στα Τίρανα
Κατηγορία:Βυζαντινά φρούρια
Κατηγορία:Κτίρια και κατασκευές στα Τίρανα
Κατάλογος πόλεων της Σλοβακίας

right|600px
Αυτός είναι ένας κατάλογος με τις μεγαλύτερες πληθυσμιακά πόλεις της Σλοβακία, σύμφωνα με την απογραφή του *2011* 

## Παραπομπές



Κατηγορία:Κατάλογοι που αφορούν τη Σλοβακία
Σλοβακιας
Νικ Σίμπερ

thumb|Νικ Σίμπερ
Ο **Νικ Σίμπερ** (αγγλ.:*Nick Simper*, 3 Νοεμβρίου 1945) είναι Άγγλος μπασίστας, ο οποίος έγινε γνωστός κυρίως λόγω της συνεργασίας του με το χαρντ ροκ συγκρότημα Deep Purple.

## Καριέρα
Πριν τους Deep Purple ο Σίμπερ έπαιξε σε διάφορα συγκροτήματα όπως οι Delta Five, οι Some Other Guys και οι Johnny Kidd & The Pirates. Τελευταίο συγκρότημα πριν τους Deep Purple ήταν οι Flowerpot Men, στους οποίους συνεργάστηκε με τον μετέπειτα κιμπορντίστα των Deep Purple, Τζον Λορντ.

Με τους Deep Purple γνώρισε μεγάλη επιτυχία με το σινγκλ "*[[Hush (Billy Joe Royal song)|Hush]]*" το οποίο ανέβηκε στο # 4 του αμερικανικού καταλόγου επιτυχιών και το "*[[Kentucky Woman]]*" το οποίο ανέβηκε στο Top-40. Επίσης, ηχογράφησαν τρία στούντιο άλμπουμ, τα "*[[Shades of Deep Purple]]*", "*[[The Book of Taliesyn]]*" και "*[[Deep Purple (album)|Deep Purple]]*".

Το καλοκαίρι του 1969, ο Σίμπερ απολύθηκε από τους Deep Purple για να αντικατασταθεί από τον Ρότζερ Γκλόβερ. Μετά την αποχώρηση του δημιούργησε τους Warhorse με τους οποίους ηχογράφησε δύο άλμπουμ, τα "*[[Warhorse (άλμπουμ)|Warhorse]]*" το 1970 και "*[[Red Sea]]*" το 1972. Μετά τη διάλυση και των Warhorse το 1974, δημιούργησε τους Dynamite με τους οποίους ηχογράφησε ένα σινγκλ με τη διασκευή στο "*St. Louis*" των Easybeats. Το 1977, ξεκίνησε τους Nick Simper's Fandango με τους οποίους ηχογράφησε δύο άλμπουμ, τα "*Slipstreaming*" (1979) και "*Future Times*" (1980). Ταυτόχρονα, συνεργάστηκε με το ροκ εντ ρολ συγκρότημα Flying Fox, το οποίο από το 1985 και έπειτα ονομάστηκε The Good Old Boys.

Στα μέσα της δεκαετίας του '90 εντάχθηκε στους Quatermass II του Μικ Άντεργουντ με τους οποίους ηχογράφησε το άλμπουμ "*The Long Road*" (1997).

Το 2010, ο Νικ Σίμπερ μαζί με το συγκρότημα Nasty Habits, περιόδευσε στην Αυστρία, την Ελβετία, την Ουγγαρία και την Πολωνία, δίνοντας συναυλίες με τίτλο *The Deep Purple Mark One Songbook*, όπου παρουσίασαν τραγούδια της πρώτης γραμμής μελών των Deep Purple. Η συναυλία της Βουδαπέστης ηχογραφήθηκε με σκοπό να κυκλοφορήσει μελλοντικά.

## Δισκογραφία

## Παραπομπές

## Πηγές
* Nick Simper Biography
* Deep Purple Biography. Nick Simper – Deep-Purple.net
* Lyrics, Song Lyrics – LyricsFreak.com

Κατηγορία:Μπασίστες
Κατηγορία:Άγγλοι μουσικοί
Κατηγορία:Μέλη των Deep Purple
Last Concert in Japan

**Last Concert in Japan** είναι ο τίτλος του ζωντανά ηχογραφημένο άλμπουμ του χαρντ ροκ συγκροτήματος, Deep Purple, ο οποίος ηχογραφήθηκε στις 15 Δεκεμβρίου του 1975 στο Budokan Hall του Τόκιο και κυκλοφόρησε στις 16 Μαρτίου του 1977 από την εταιρεία που είχε ιδρύσει το συγκρότημα με την ονομασία "Purple Records". Η κυκλοφορία περιορίστηκε μόνο στην Ευρώπη και την Ιαπωνία και ο δίσκος δεν κυκλοφόρησε ποτέ στην Αμερική.

Τα μέλη του συγκροτήματος που παίζουν στην εν λόγω ηχογράφηση ανήκουν στην τέταρτη γραμμή μελών του συγκροτήματος με τον Ντέιβιντ Κόβερντεϊλ στα φωνητικά, τον Τόμι Μπόλιν στη κιθάρα, τον Γκλεν Χιούζ στο μπάσο, τον Τζον Λορντ στα πλήκτρα και τον Ίαν Πέις στα τύμπανα. Τη συναυλία παρακολούθησαν 14.000 θεατές, αριθμός ρεκόρ για το Budokan Hall.

Ο δίσκος απογοήτευσε τους κριτικούς και τους οπαδούς του συγκροτήματος λόγω της κακής απόδοσης ιδιαίτερα του κιθαρίστα Τόμι Μπόλιν, του οποίου ο εθισμός στις ναρκωτικές ουσίες είχε αρχίσει να επηρεάζει τη σκηνική του παρουσία. Ο γενικότερος εθισμός στα ναρκωτικά απογοήτευσε τα δύο ιδρυτικά μέλη των Deep Purple οι οποίοι είχαν παραμείνει στο συγκρότημα, τον Τζον Λορντ και τον Ίαν Πέις με αποτέλεσμα τρεις μήνες αργότερα, οι Deep Purple να δώσουν την τελευταία τους συναυλία στο Λίβερπουλ.

Στις 4 Δεκεμβρίου του 1976, μερικούς μήνες μετά τη διάλυση του συγκροτήματος, ο Τόμι Μπόλιν βρέθηκε νεκρός από υπερβολική χρήση πολλαπλών ναρκωτικών ουσιών σε ηλικία 25 ετών.

## Τα τραγούδια του δίσκου
1. **[[Burn (Deep Purple song)|Burn]]** - 7:05
2. **Love Child** - 4:46
3. **[[You Keep on Moving]]** - 6:16
4. **Wild Dogs** - 6:06
5. **Lady Luck** - 3:11
6. **[[Smoke on the Water]]** - 6:24
7. **[[Soldier of Fortune]]** - 2:22
8. **[[Woman from Tokyo]]** - 4:01
9. **[[Highway Star (song)|Highway Star]]** - 6:50

## Θέσεις τσαρτ
***Last Concert in Japan*** *(άλμπουμ)*

***Επίσημη κυκλοφορία: [[16 Μαρτίου]] [[1977]]***

## Βραβεία
***Last Concert in Japan*** *(άλμπουμ)*

* Ιαπωνία (*RIAJ Certification*): Χρυσός

## Τα μέλη των Deep Purple
Το **Last Concert in Japan** ηχογραφήθηκε από τη τέταρτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *φωνητικά*
* **[[Τόμι Μπόλιν]]** - *κιθάρα*
* **[[Τζον Λορντ]]** - *πλήκτρα*
* **[[Γκλεν Χιούζ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple Mark4 History - Deep-Purple.net

Κατηγορία:Δισκογραφία των Deep Purple
Κατηγορία:Άλμπουμ του 1977
Σπανός

Το ελληνικό επώνυμο **Σπανός**, λέξη που σημαίνει τον χωρίς τριχοφυΐα προσώπου άνδρα, μπορεί να αναφέρεται σε κάποιο από τα εξής πρόσωπα:

* Αθανάσιος Σπανός (1858-1951), συγγραφέας και μεγάλος Δάσκαλος
* Αλέξιος Σπανός (17ος αι.), λόγιος
* Γιάννης Σπανός (γενν. 1934-2019), συνθέτης και στιχουργός
* Ευάγγελος Σπανός, οπλαρχηγός στην Επανάσταση του 1821
* Νίκος Σπανός, ναύαρχος του Λιμενικού Σώματος
* Νίκος Σ. Σπανός (1934-1995), Κύπριος φιλόλογος, ανθολόγος, κριτικός της λογοτεχνίας, δοκιμιογράφος, ποιητής και φιλόσοφος
* Στέλιος Σπανός (Καρδάρας) (1926-1944), αντιστασιακός
* Στέργιος Σπανός, οπλαρχηγός στην Επανάσταση του 1821
* Χρήστος Σπανός (γενν. 1974), ηθοποιός
* Ναούμ Σπανός (1872-1955), Μακεδονομάχος οπλαρχηγός

## Δείτε επίσης
* Σπανού
* Σπανός ποταμός

Σπανος
Σπανού

Το ελληνικό επώνυμο **Σπανού** μπορεί να αναφέρεται σε κάποιο από τα εξής πρόσωπα:

* Μαρία Σπανού ή **Σπανομαρία**, αγωνίστρια στην Επανάσταση του 1821
* Ελισάβετ Σπανού, τραγουδίστρια της ποπ
* Άρτεμις Σπανού (γενν. 1992), αθλήτρια της καλαθοσφαίρισης
* Καλλιόπη Σπανού, πανεπιστημιακός και πολιτική επιστήμονας

## Δείτε επίσης
* Σπανός

Κατηγορία:Ελληνικά επώνυμα
2283 Μπούνκε

Ο **Μπούνκε (Bunke)** είναι ένας αστεροειδής που περιφέρεται στην εσωτερική περιοχή της Κύριας Ζώνης και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και πήρε το όνομά του από το επώνυμο της Αργεντινής επαναστάτριας Ταμάρα Μπούνκε.

## Φυσικά χαρακτηριστικά
Τα κυρίως φυσικά χαρακτηριστικά του Μπούνκε είναι άγνωστα. Ο Μπούνκε περιστρέφεται γύρω από τον εαυτό του μία φορά κάθε 3 ως 5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπουνκε
Φραγκφούρτη (Όντερ)

Η **Φρανκφούρτη (Όντερ)** (γερμανικά: *Frankfurt (Oder)*, προφορά: [fʁaŋkfʊɐt]) είναι πόλη στο ομόσπονδο κρατίδιο του Βρανδεμβούργου στη Γερμανία. Βρίσκεται στη δυτική όχθη του ποταμού Όντερ, στα γερμανοπολωνικά σύνορα και ακριβώς απέναντι από την πόλη της Σουουμπίτσε (Słubice). Η Σουουμπίτσε αποτελούσε τμήμα της Φρανκφούρτης μέχρι το 1945, όταν με το τέλος του Β΄ Παγκοσμίου πολέμου έγινε η χάραξη των γερμανοπολωνικών συνόρων κατά μήκος της Γραμμής Όντερ-Νάισσε.

Το επίσημο όνομα της πόλης είναι *Frankfurt (Oder)* (παλαιότερα *Frankfurt an der Oder*), ώστε να διακρίνεται από την ομώνυμη πόλη της Φρανκφούρτης στην Έσση. Σήμερα η Φρανκφούρτη και η Σουουμπίτσε έχουν φιλικές σχέσεις και αρκετά κοινά έργα και εγκαταστάσεις. Η Πολωνία προσχώρησε στην Ευρωπαϊκή Ένωση την 1η Μαΐου 2004 και η εφαρμογή της Συμφωνίας Σένγκεν στις 21 Δεκεμβρίου 2007 οδήγησε στην κατάργηση των συνοριακών ελέγχων. Στην μετα-κομμουνιστική εποχή η πόλη της Φρανκφούρτης έχει υψηλή ανεργία και χαμηλή οικονομική ανάπτυξη. Ο πληθυσμός της έχει μειωθεί σημαντικά, από περίπου 87.000 κατά τη στιγμή της επανένωσης της Γερμανίας το 1990, έπεσε κάτω από 70.000 το 2002 και ξεπερνούσε μόλις τις 60.000 το 2010, ενώ αριθμεί πλέον 57.873 κατοίκους (31 Δεκεμβρίου 2018).

## Παραπομπές


## Εξωτερικοί σύνδεσμοι
*Επίσημος ιστότοπος της Φραγκφούρτης (Όντερ)

Κατηγορία:Πόλεις του Βρανδεμβούργου
Τόμι Μπόλιν

Ο **Τόμι Μπόλιν** (*Thomas Richard "Tommy" Bolin*, 1 Αυγούστου 1951 - 4 Δεκεμβρίου 1976) ήταν Αμερικανός κιθαρίστας ο οποίος έπαιξε με τα συγκροτήματα Zephyr, James Gang και Deep Purple, ενώ έχει κάνει και σόλο καριέρα.

## Βιογραφία
Γεννήθηκε στην Αϊόβα των Ηνωμένων Πολιτειών και ξεκίνησε να παίζει μουσική από τα παιδικά του χρόνια. Αρχικά, ασχολήθηκε με τα τύμπανα αλλά σε ηλικία 13 ετών ξεκίνησε να παίζει κιθάρα. Το 1967, μετακόμισε στο Κολοράντο του Ντένβερ και περιόδευσε με τους Lonnie Mack's band. Λίγο αργότερα, εντάχθηκε στους Zephyr με τους οποίους κυκλοφόρησε τα άλμπουμ "*[[Zephyr (άλμπουμ)|Zephyr]]*" (1969, # 48 στις ΗΠΑ) και "*[[Going Back to Colorado]]*" (1971).

Το 1972 δημιούργησε το συγκρότημα Energy, ενώ την επόμενη χρονιά έπαιξε στο πρώτο σόλο άλμπουμ του Μπίλι Κόμπαμ με τίτλο "*Spectrum*". Μέσα στο 1973 εντάχθηκε στους James Gang με τους οποίους κυκλοφόρησε το "*[[Bang! (άλμπουμ των James Gang)|Bang!]]*" το Δεκέμβριο του 1973 (# 122 στις ΗΠΑ) και το "*[[Miami (άλμπουμ των James Gang)|Miami]]*" τον Αύγουστο του 1974 (# 97).

Το 1975 κυκλοφόρησε το σόλο άλμπουμ του με τίτλο "*Teaser*" (# 96 στις ΗΠΑ) ενώ την άνοιξη του 1975, του προτάθηκε να αντικαταστήσει τον Ρίτσι Μπλάκμορ στους Deep Purple, πρόταση την οποία αποδέχθηκε. Με τους Purple κυκλοφόρησε το "*[[Come Taste the Band]]*" τον Οκτώβριο του 1975 (# 19 στη Μεγάλη Βρετανία και # 43 στις ΗΠΑ). Στις ζωντανές εμφανίσεις του συγκροτήματος, έπαιζε το τραγούδι "*Wild Dogs*" από το σόλο δίσκο του. Τον Μάρτιο του 1976, οι Deep Purple έδωσαν την τελευταία τους συναυλία και τον Ιούνιο της ίδιας χρονιάς ανακοίνωσαν τη διάλυση τους. Μέχρι τότε, ο Μπόλιν πρόλαβε να πραγματοποιήσει μία επεισοδιακή παγκόσμια περιοδεία μαζί τους, κατά την οποία ήταν εμφανή τα προβλήματα του λόγω της χρήσης ναρκωτικών ουσιών.

Ο Μπόλιν ηχογράφησε το δεύτερο σόλο άλμπουμ του με τίτλο "*Private Eyes*" (# 98 στις ΗΠΑ), το οποίο κυκλοφόρησε τον Σεπτέμβριο του 1976. Για την προώθηση του συγκεκριμένου δίσκου, ξεκίνησε να περιοδεύει μαζί με τον Τζεφ Μπεκ. Το ξημέρωμα της 4 Δεκεμβρίου 1976, βρέθηκε νεκρός από υπερβολική δόση ηρωίνης και άλλων ουσιών, μετά τη συναυλία του στο Μαϊάμι. Έχει θαφτεί στη γενέτειρα του, το Σιουξ Σίτυ της Αϊόβα.

## Δισκογραφία

## Παραπομπές

## Πηγές

* Tommy Bolin Archives | Tommy Bolin History 
* Tommy Bolin (1951 - 1976) - Find A Grave Memorial

## Εξωτερικοί σύνδεσμοι
*  

Κατηγορία:Αμερικανοί μουσικοί
Κατηγορία:Αμερικανοί κιθαρίστες
Κατηγορία:Ροκ μουσικοί
Κατηγορία:Μέλη των Deep Purple
2285 Ρον Χέλιν

Ο **Ρον Χέλιν (Ron Helin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1976 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Πάλομαρ, και πήρε το όνομά του από το ονοματεπώνυμο του συζύγου της Έλινορ Χέλιν, Ρόναλντ Π. Χέλιν.

## Φυσικά χαρακτηριστικά
Τα φυσικά χαρακτηριστικά του Ρον Χέλιν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρον Χελιν
2284 Σαν Χουάν

Ο **Σαν Χουάν (San Juan)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1974 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του από την επαρχία Σαν Χουάν της Αργεντινής, όπου και το Αστεροσκοπείο.

## Φυσικά χαρακτηριστικά
Τα κυρίως φυσικά χαρακτηριστικά του Σαν Χουάν είναι άγνωστα. Ο Σαν Χουάν περιστρέφεται γύρω από τον εαυτό του μία φορά κάθε 9 ώρες και 10 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαν Χουαν
2286 Φεσένκοφ

Ο **Φεσένκοφ (Fesenkov)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροφυσικού Βασίλι Φεσένκοφ (Василий Григорьевич Фесенков, 1889-1972), εκ των θεμελιωτών της μελέτης της αστροφυσικής στη χώρα του.

## Φυσικά χαρακτηριστικά
Τα φυσικά χαρακτηριστικά του Φεσένκοφ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φεσενκοφ
2287 Καλμυκία

Η **Καλμυκία (Kalmykia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη περιοχή, τη σημερινή Δημοκρατία της Καλμίκια.

## Φυσικά χαρακτηριστικά
Τα κυρίως φυσικά χαρακτηριστικά της Καλμυκίας είναι άγνωστα. Η Καλμυκία περιστρέφεται γύρω από τον εαυτό της μία φορά κάθε 9 ως 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καλμυκια
Πατριάρχης Αντιοχείας Ιωάννης Ι΄

Ο **[[Πατριάρχης]] Ιωάννης Ι**, αραβικά: البطريرك يوحنا العاشر, (κατά κόσμον *Γιουχάννα Γιαζίγκι*, αραβικά: يوحنا يازجي;, Λαττάκεια, 1 Ιανουαρίου 1955) είναι ο 171ος προκαθήμενος του Ελληνορθόδοξου Πατριαρχείου Αντιοχείας, του τρίτου Πατριαρχείου -κατά σειρά Πρεσβειών- της Ορθόδοξης Εκκλησίας, αμέσως μετά τα Πατριαρχεία Κωνσταντινουπόλεως και Αλεξανδρείας. 

Ο πλήρης τίτλος που κατέχει είναι *[[Ελληνορθόδοξος Πατριάρχης Αντιοχείας|«Ἡ Αὐτοῦ Θειοτάτη Μακαριότης ὁ Πατριάρχης τῆς Μεγάλης Θεουπόλεως Ἀντιοχείας, Συρίας, Ἀραβίας, Κιλικίας, Ἰβηρίας τε καί Μεσοποταμίας καί πάσης Ἀνατολῆς»]]*.

## Βιογραφικά στοιχεία
Ο Γιουχάννα Γιαζίγκι γεννήθηκε στη Λαττάκεια της Συρίας την πρωτοχρονιά του 1955. Ανατράφηκε σε σπίτι γνωστό για την εκπαίδευση, την αρετή και την πίστη. Ο πατέρας του, Manah, ήταν Σύρος δάσκαλος αραβικής γλώσσας και ποιητής, ενώ η μητέρα του, Ροζά Μούσσι, είχε καταγωγή από τον Λίβανο. Έχει τρία αδέλφια, εκ των οποίων ένας μητροπολίτης και μία μοναχή.

Ολοκλήρωσε τη δευτεροβάθμια εκπαίδευσή του στη Λαττάκεια της Συρίας και σπούδασε στο Τμήμα Πολιτικών Μηχανικών του Πανεπιστημίου Τισρίν, στην ίδια πόλη. Έχει σπουδάσει εκκλησιαστική μουσική, όπου διακρίθηκε ως εκπαιδευτής σχηματίζοντας χορωδίες. Βρίσκεται πάντα στο πλευρό των νέων και έχει συνεργαστεί μαζί τους σε διάφορα κοινωνικά και πνευματικά προγράμματα. Έλαβε πτυχίο Θεολογίας από το Ινστιτούτο Θεολογίας «Άγιος Ιωάννης ο Δαμασκηνός» στο Πανεπιστήμιο Μπαλαμάντ του Λιβάνου το 1978. Το 1979 χειροτονήθηκε διάκονος και το 1982 πρεσβύτερος. Μετά την αποφοίτησή του από τη Θεολογική Σχολή του Μπαλαμπάντ συνέχισε τις σπουδές του αποκτώντας δίπλωμα Βυζαντινής μουσικής και διδακτορικό στη Λειτουργική από το Αριστοτέλειο Πανεπιστήμιο Θεσσαλονίκης με τίτλο «Το Μυστήριο της Βαπτίσεως: Ιστορική, Θεολογική και Λειτουργική μελέτη», στην ελληνική γλώσσα. Από το 1981 μέχρι και το 2008 διετέλεσε καθηγητής στη Θεολογική Σχολή του Μπαλαμάντ και από το 2002 είναι Κοσμήτορας της Σχολής.

Στις 24 Ιανουαρίου 1995 χειροτονήθηκε τιτουλάριος Επίσκοπος Πύργου (Χοσν). Στις 17 Ιουνίου 2008 εξελέγη Μητροπολίτης Δυτικής και Κεντρώας Ευρώπης και στις 19 Αυγούστου 2010 Μητροπολίτης Ευρώπης, καθώς η Μητρόπολη Δυτικής και Κεντρώας Ευρώπης μετονομάστηκε σε «Ευρώπης».

### Πατριαρχία
Στις 17 Δεκεμβρίου 2012 εξελέγη Πατριάρχης Αντιοχείας, χωρίς να ληφθεί υπόψη ότι δεν είχε συμπληρώσει 5 χρόνια ως μέλος της Ιεράς Συνόδου, όπως προβλέπει σχετικός κανόνας του Πατριαρχείου. Ενθρονίστηκε στις 10 Φεβρουαρίου 2013.

## Τιμητικές διακρίσεις
*  Τάγμα του Πρίγκηπα Γιάροσλαβ του Σοφού  2013
*  Τάγμα του Σωτήρος  2014

## Υποσημειώσεις και παραπομπές
### Υποσημειώσεις


### Παραπομπές


## Πηγές
* Βιογραφία του Πατριάρχη, Πατριαρχείο Αντιοχείας 
* How Patriarch John X Yazigi was Elected: Two Accounts 

Ιωάννης Ι
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Σύροι ιεράρχες
2289 Μακμίλαν

Ο **Μακμίλαν (McMillan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,297. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ. Πήρε το όνομά του προς τιμή του Αμερικανού αστρονόμου Ρόμπερτ Μακμίλαν, επικεφαλής του προγράμματος *[[Σπέισγουοτς]]*.

## Φυσικά χαρακτηριστικά
Τα φυσικά χαρακτηριστικά του Μακμίλαν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μακμιλαν
Ξάνθη (αποσαφήνιση)

Το όνομα **Ξάνθη** μπορεί να αναφέρεται στις ακόλουθες περιπτώσεις:

# στην πόλη Ξάνθη
# στο χωριό Ξάνθη Ικαρίας 
# σε ένα από τα τρία μυθολογικά πρόσωπα που φέρουν το όνομα "Ξάνθη" 
# στον αθλητικό σύλλογο Ξάνθη Α.Σ.
# στο ελληνικό πετρελαιοφόρο Ξάνθη 
# στον αστεροειδή Ξάνθη
Γεωργία (όνομα)

Το **Γεωργία** είναι γυναικείο όνομα της ελληνικής γλώσσας. Υποκοριστικά του ονόματος είναι: Γεωργούλα, Γιωργούλα, Γιωργίτσα, Γιωργία, Γωγώ, Γιούλη, Ζωρζέττα, Ζέτα, Ζέττα, Τζίνα, Τζώρτζια, Τζωρτζίνα και τσιράκι

## Ετυμολογία
Η λέξη προέρχεται από το  με την έννοια της καλλιέργειας της γης. Αυτή με τη σειρά της προέρχεται από τα  + .

## Χριστιανική ονομαστική εορτή
Στις 23 Απριλίου (γιορτή του Αγίου Γεωργίου). Εάν η συγκεκριμένη ημερομηνία είναι πριν από την Κυριακή του Πάσχα γιορτάζεται τη δεύτερη ημέρα μετά το Πάσχα.

## Άτομα με το όνομα Γεωργία
[μικρογραφία|[Γεωργία Βασιλειάδου]]
[μικρογραφία|[Γεωργία Γλάστρη]]
[μικρογραφία|[Γεωργία Σάνδη]]
* Γεωργία Αδειλίνη (1958-), Ελληνίδα δικαστικός 
* Ζέτα Αιμιλιανίδου (1954-2022), Ελληνοκύπρια πολιτικός 
* Γεωργία Βασιλειάδου (1897-1980), Ελληνίδα ηθοποιός 
* Γεωργία Γεννιά (1974-), Ελληνίδα πολιτικός 
* Γεωργία Γλάστρη (1992-), Αμερικανίδα αθλήτρια καλλιτεχνικού πατινάζ 
* Γεωργία Δαμασιώτη (2003-), Ελληνίδα κολυμβήτρια 
* Γεωργία Δεληγιάννη-Αναστασιάδη (1904-1998), Ελληνίδα δημοσιογράφος, ποιήτρια και μεταφράστρια 
* Ζέτα Δούκα (1973-), Ελληνίδα ηθοποιός και τηλεπαρουσιάστρια 
* Γεωργία Δωροθέου (1980-), Ελληνίδα χειροσφαίστρια 
* Γεωργία Ελληνάκη (1974-), Ελληνίδα υδατοσφαιρίστρια 
* Τζώρτζια Κεφαλά (1971-), Ελληνίδα τραγουδίστρια και πολιτικός 
* Γεωργία Κοκλώνη (1981-), Ελληνίδα αθλήτρια του στίβου 
* Γεωργία Κορώνη (1929-2008), Ελληνίδα τραγουδίστρια 
* Γεωργία Λαλέ (1989-), Ελληνίδα εικαστικός 
* Τζίνα Λαμπρούση (1993-), Ελληνίδα πετοσφαιρίστρια 
* Γεωργία (Γιούλη) Λαρά (1980-), Ελληνίδα υδατοσφαιρίστρια 
* Γεωργία Μαρτίνου (1975-), Ελληνίδα πολιτικός 
* Γεωργία Μηττάκη (1977-), Ελληνίδα τραγουδίστρια 
* Γεωργία Μπατσαρά (1955-), Ελληνίδα πολιτικός 
* Γεωργία Παπαναστασίου (1955-), Ελληνίδα δρομέας αντοχής και μαραθωνοδρόμος 
* Τζωρτζίνα Πετράκου (1972-), Ελληνίδα ποδοσφαιρίστρια 
* Γεωργία Σάνδη (1804-1876), Γαλλίδα μυθιστοριογράφος 
* Γεωργία Ταρσούλη (1916-1986), Ελληνίδα δημοσιογράφος και συγγραφέας 
* Γεωργία Τζανακάκη (1980-), Ελληνίδα πετοσφαιρίστρια 
* Γεωργία Τσιλιγγίρη (1972-), Ελληνίδα αθλήτρια του στίβου 
* Γεωργία Τριανταφύλλου (2002-), Ελληνίδα καλαθοσφαιρίστρια 

## Φανταστικοί χαρακτήρες

* Γεωργία (Πόπη Δεληγιάννη), η μητέρα της Στέλλας (Μάρω Κοντού), κεντρικού προσώπου της ταινίας *[[Αχ!.. Και να 'μουν άντρας]]* (1966) του Στέφανου Φωτιάδη 
* Γεωργία (Ελένη Καστάνη), σύζυγος του Κώστα (Παύλος Χαϊκάλης) που είναι ερωτευμένη με έναν ήρωα σαπουνόπερας (Θοδωρής Κώτσης) σπονδυλωτής ταινίας *[[Safe Sex]]* (1999) των Μιχάλη Ρέππα - Θανάση Παπαθανασίου 
* Γεωργία (Ευαγγελία Ανδρεαδάκη), δευτερεύων χαρακτήρας της ταινίας ''Ο βασιλιάς'' (2002) του Νίκου Γραμματικού 
* Γεωργία (Ντίνα Μιχαηλίδου), χαρακτήρας της ταινίας *[[Πίσω από τις θημωνιές]]* (2022) της Ασημίνας Προέδρου 

## Δείτε επίσης
*Γεωργία (αποσαφήνιση)
*Γεώργιος (όνομα)

## Παραπομπές

Κατηγορία:Γυναικεία ελληνικά ονόματα
2290 Χέλφριχ

Ο **Χέλφριχ (Helffrich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Γιόζεφ Χέλφριχ.

## Φυσικά χαρακτηριστικά
Τα φυσικά χαρακτηριστικά του Χέλφριχ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χελφριχ
2288 Καρολίνειος

Ο **Καρολίνειος (Karolinum)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1979 από τον Τσέχο αστρονόμο Λάντισλαβ Μπρόζεκ, που παρατηρούσε από το Αστεροσκοπείο Κλετ, και πήρε το όνομά του από το Πανεπιστήμιο του Καρόλου στην Πράγα.

## Φυσικά χαρακτηριστικά
Τα κυρίως φυσικά χαρακτηριστικά του Καρολίνειου είναι άγνωστα. Ο Καρολίνειος περιστρέφεται γύρω από τον εαυτό του μία φορά κάθε 30 ως 54 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρολινειος
2291 Κέβο

Ο **Κέβο (Kevo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,617. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από τον ομώνυμο μετεωρολογικό και βιολογικό σταθμό επί του ποταμού Κέβο της Λαπωνίας.

## Φυσικά χαρακτηριστικά
Η μέση διάμετρος του Κέβο εκτιμάται σε 34,57 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0708. Ο Κέβο περιστρέφεται γύρω από τον εαυτό του μία φορά κάθε 11 ώρες και 58 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κεβο
2292 Σέιλι

Ο **Σέιλι (Seili)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,642. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το ομώνυμο νησί του φινλανδικού αρχιπελάγους.

## Φυσικά χαρακτηριστικά
Τα κυρίως φυσικά χαρακτηριστικά του Σέιλι είναι άγνωστα. Ο Σέιλι περιστρέφεται γύρω από τον εαυτό του μία φορά κάθε 5 ώρες και 7 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σειλι
2293 Γκουέρνικα

Η **Γκουέρνικα (Guernica)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την κωμόπολη Γκερνίκα της χώρας των Βάσκων, γνωστή από τον ομώνυμο πίνακα του Πικάσο.

* Αξιοσημείωτη είναι η πολύ μικρή κλίση της τροχιάς της Γκουέρνικα ως προς την εκλειπτική, μόλις 35΄23΄΄.

## Φυσικά χαρακτηριστικά
Τα κυρίως φυσικά χαρακτηριστικά της Γκουέρνικα είναι άγνωστα. Η Γκουέρνικα περιστρέφεται γύρω από τον εαυτό της μία φορά κάθε 6 ώρες και 25 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουερνικα
Πέτερ Άιγκεν

Ο **Πέτερ Άιγκεν** (*Peter Eigen*) είναι Γερμανός δικηγόρος, πρώην διευθυντής της Παγκόσμιας Τράπεζας και ο ιδρυτής της Διεθνούς Διαφάνειας.
## Βιογραφία
Γεννήθηκε στις 11 Ιουνίου 1938 στο Άουγκσμπουργκ της Γερμανίας. Σπούδασε δικηγόρος και από το 1988 έως 1991 διετέλεσε Διευθυντής του Περιφερειακού τμήματος αποστολής για την Ανατολική Αφρική, στην Παγκόσμια Τράπεζα. Σύμφωνα με Ford Foundation χορηγία, παρείχε νομική και τεχνική βοήθεια προς τις κυβερνήσεις της Μποτσουάνα και της Ναμίμπια, και δίδαξε νομικά στα πανεπιστήμια της Φρανκφούρτης και Georgetown. Το 1993 ίδρυσε το Γνωμοδοτικό Συμβούλιο της Διεθνούς Διαφάνειας (ΔΔ), μια μη κυβερνητική οργάνωση που προωθεί τη διαφάνεια και τη λογοδοσία στη διεθνή ανάπτυξη, με έδρα το Βερολίνο, αναλαμβάνοντας ο ίδιος πρόεδρος και διατηρώντας τη θέση αυτή μέχρι το 2005. Η διεθνής αυτή οργάνωση δρα σήμερα σε περισσότερες από 90 χώρες. 
Παράλληλα από το 1999 έως το 2001, υπήρξε μέλος ΔΕΠ του John F. Kennedy School of Government του Πανεπιστημίου Harvard, ενώ το 2000, έλαβε το βραβείο του Επίτιμου Διδάκτορα του Open University, στο Ηνωμένο Βασίλειο. 
 
Τον Σεπτέμβριο του 2001, ο Π. Άιγκεν εντάχθηκε στο Carnegie Endowment for International Peace ως επισκέπτης καθηγητής, καθώς και ως υφηγητής στο Πανεπιστήμιο Johns Hopkins / SAIS. Εντάχθηκε επίσης στο Διοικητικό Συμβούλιο του Κέντρου Διεθνούς Δικαίου του Περιβάλλοντος (ΣΙΕΛ) και από το 2002, έχει διδάξει ως επίτιμος καθηγητής Πολιτικής Επιστήμης του Freie Universität του Βερολίνου. Το 2004, έλαβε το βραβείο Readers Digest ως ο "Ευρωπαίος της Χρονιάς 2004». Το 2005, ανέλαβε πρόεδρος στη Διεθνή Συμβουλευτική Ομάδα της Πρωτοβουλίας διαφάνειας των εξορυκτικών βιομηχανιών (ΠΔΕΒ) και έγινε πρόεδρος του EITI το 2006.Επίσης ο Άιγκεν είναι μέλος της ομάδας προόδου της Αφρικής (APP), μια ανεξάρτητη αρχή για την Αφρική που ξεκίνησε τον Απρίλιο του 2007 «να εστιάσει την προσοχή των ηγετών του κόσμου», για την εκπλήρωση των υποχρεώσεων τους προς την ήπειρο. Η ομάδα ξεκίνησε μια μεγάλη έκθεση στο Λονδίνο τη Δευτέρα 16 Ιουνίου 2008, με τίτλο "Ανάπτυξη της Αφρικής: Υποσχέσεις και Προοπτικές".Το 2007 ο Πέτερ Άιγκεν, μαζί με τον Burkhard Gnärig, ίδρυσε το Βερολίνειο Κέντρο της Κοινωνίας των Πολιτών, και σήμερα είναι πρόεδρος της οργάνωσης αυτής.Το 2004 παντρεύτηκε την Γκεζίνε Σβαν. Στις ομοσπονδιακές προεδρικές εκλογές στη Γερμανία το 2004 και το 2009 είχε υποβάλει υποψηφιότητα.

## Παραπομπές


## Εξωτερικοί σύνδεσμοι
* Αφρικανικός Ιστότοπος - Πίνακας Προόδου
* Επίσημη ιστοσελίδα της Διεθνούς Διαφάνειας
* "Πως να εκθέσετε τη διαφθορά", μιλούν στο TED, Βερολίνο Νοέμβριος 2009
* Βερολίνειο Κέντρο της Κοινωνίας των Πολιτών, επίσημη ιστοσελίδα.

Κατηγορία:Γερμανοί νομικοί
2294 Αντρονίκοφ

Ο **Αντρονίκοφ (Andronikov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού φιλολόγου και ιστορικού της λογοτεχνίας Ηρακλή Λ. Αντρονίκοφ (Ираклий Луарсабович Андроников, 1908-1990).

## Φυσικά χαρακτηριστικά
Τα κυρίως φυσικά χαρακτηριστικά του Αντρονίκοφ είναι άγνωστα. Ο Αντρονίκοφ περιστρέφεται γύρω από τον εαυτό του μία φορά κάθε 3 ώρες 9 λεπτά και 10 δευτερόλεπτα, μία σχετικώς ταχεία περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντρονικοφ
Βασίλης Τσούπρας (αποσαφήνιση)

Με το όνομα **Βασίλης** ή **Βασίλειος Τσούπρας** μπορεί να αναφέρονται τα παρακάτω πρόσωπα:

*Βασίλειος Τσούπρας (κληρικός) (1888-1942), Έλληνας εθνομάρτυρας και κληρικός.
*Βασίλειος Τσούπρας (1934- ), Έλληνας θεολόγος και κοινωνιολόγος.
2295 Ματουσόφσκι

Ο **Ματουσόφσκι (Matusovskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού ποιητή και συνθέτη Μιχαήλ Λ. Ματουσόφσκι (Михаил Львович Матусовский, 1915-1990).

## Φυσικά χαρακτηριστικά
Η μέση διάμετρος του Ματουσόφσκι εκτιμάται σε 21,05 ± 2,0 χιλιόμετρα, ενώ το γεωμετρικό άλβεδό του είναι 0,063 ± 0,014.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ματουσοφσκι
Λέοπολντ φον Ράνκε

Ο **Λέοπολντ φον Ράνκε** (γερμανικά: Leopold von Ranke, 1795-1886) ήταν Γερμανός ιστορικός ο οποίος ήταν ιδρυτής της πρώτης σημαντικής προσπάθειας, ώστε η ιστορία να γραφεί με επιστημονικούς όρους. Οι ιστορικοί εκείνης της περιόδου ονομάστηκαν θετικιστές.

Ο Ράνκε διετέλεσε καθηγητής στο πανεπιστήμιο του Βερολίνου, προσπάθησε να ταξινομήσει και να αξιοποιήσει τις πρωτογενείς πηγές, προκειμένου να συνθέσει και να ασκήσει κριτική στα ιστορικά γεγονότα. Παρά ταύτα όμως δεν ξέφυγε από μια στενή οπτική των γεγονότων.

## Η σχολή του θετικισμού
[μικρογραφία|αριστερά|[Προσωπογραφία του Ράνκε σε γερμανικό γραμματόσημο του 1986.]]
Η σχολή εστιάζει το ενδιαφέρον της στις πράξεις σημαντικών προσώπων, όπως βασιλιάδων, θρησκευτικών ηγετών και γενικά ανθρώπων που κατείχαν θέσεις κλειδιά στην άσκηση της εξουσίας. Η εύρεση και διατήρηση των πηγών έγινε εμμονή για τους υποστηρικτές της σχολής. Ο θετικισμός απομονώνει τα πολιτικά γεγονότα χωρίς να ενδιαφέρεται για τις κοινωνικές και οικονομικές σχέσεις και ο ίδιος ο Ράνκε, που μπορούμε να πούμε ότι είναι ένας «στρατευμένος» ιστορικός, γράφει την εποχή που δημιουργείται το γερμανικό κράτος από την Πρωσία. Θέλοντας να δείξει ότι μόνο ένα κράτος είναι η μοναδική πηγή ισχύος, χρησιμοποιεί μόνο κρατικά και επίσημα αρχεία στην συγγραφή της ιστορίας του.

Οι θετικιστές ιστορικοί πίστευαν ότι το κράτος έπρεπε να μένει έξω από τα κοινωνικά και οικονομικά συμφέροντα, ως εκ τούτου δεν τους ενδιέφερε η άμεση και ενδελεχής έρευνα των φαινομένων αυτών. Απότοκο της στάσης τους αυτής ήταν να βρεθούν σε αντίπαλα στρατόπεδα με τους σοσιαλιστές, τους οποίους μάλιστα πολέμησαν.

Τέλος η σχολή που ίδρυσε ο Ράνκε υπήρξε χρήσιμη στα νεοσύστατα εθνικά κράτη, ειδικά την ενοποιημένη Γερμανία, προκειμένου να διαμορφώσουν την εσωτερική και την εξωτερική τους πολιτική.

Οι θετικιστές ιστορικοί από την μια πλευρά ήταν οι πρώτοι που κατανόησαν την αξία των ιστορικών πηγών, εξέλιξαν τη συλλογή και την ταξινόμησή τους, από την άλλη όμως, είναι αμφίβολο κατά πόσο βοήθησαν στην σφαιρική κατανόηση των ιστορικών γεγονότων, αγνοώντας την κοινωνική και οικονομική πλευρά της ιστορίας.

## Παραπομπές


## Βιβλιογραφία
* Αρώνη-Τσίχλη Καίτη, *Ιστορικές σχολές και μέθοδοι*, εκδόσεις Παπαζήση, Αθήνα 2008.

## Εξωτερικοί σύνδεσμοι
* 

Κατηγορία:Γερμανοί ιστορικοί
Κατηγορία:Γερμανοί συγγραφείς
ρανκε
Σέρρο Πορτένιο

Η **Σέρρο Πορτένιο** (ισπανικά: *Cerro Porteño*) είναι ποδοσφαιρικός σύλλογος της Παραγουάης που εδρεύει στη συνοικία Μπάρριο Ομπρέρο της Ασουνσιόν. Ιδρύθηκε το 1912. Η Σέρρο έχει κερδίσει 29 τίτλους στην Πριμέρα Ντιβιζιόν και είναι μια από τις δημοφιλέστερες ομάδες ποδοσφαίρου στην Παραγουάη.

Οι κύριοι ανταγωνιστές της είναι Κλουμπ Ολίμπια και Κλουμπ Λιμπερτάδ

## Επιτυχίες
.
***[[Πρωτάθλημα ποδοσφαίρου ανδρών Παραγουάης|Πριμέρα Ντιβισιόν]]**
**Πρωταθλήτρια (34): 1913, 1915, 1918, 1919, 1935, 1939, 1940, 1941, 1944, 1950, 1954, 1961, 1963, 1966, 1970, 1972, 1973, 1974, 1977, 1987, 1990, 1992, 1994, 1996, 2001, 2004, 2005, 2009 Απερτούρα, 2012 Απερτούρα, 2013 Κλαουσούρα, 2015 Απερτούρα, 2017 Κλαουσούρα , 2020 Απερτούρα  , 2021 Κλαουσούρα
***Τορνέο Ρεπούμπλικα**
**Πρωταθλήτρια (3): 1989, 1991, 1995

## Ποδόσφαιρο γυναικών
Η γυναικεία ομάδα κέρδισε τέσσερις φορές το πρωτάθλημα ποδοσφαίρου των γυναικών της Παραγουάης, το 2007 και το 2012 έως το 2014.

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις ποδοσφαιρικών ομάδων το 1912